«Navoiy» erkin industrial-iqtisodiy zonasida dori vositalarini ishlab chiqarishga ixtisoslashgan yangi hind farmatsevtika korxonasi tashkil etildi. Yangi «Bravo Pharmaceutical» MChJ xorijiy korxonasiga Hindistonning «Bravo Pharmaceuticals Private Limited» kompaniyasi tomonidan asos solindi, deb xabar beradi telegraf.uz. Loyiha qiymati 2,6 mln dollarga teng. Qayd etish kerakki, Hindistonning sho‘’ba korxonalari shuningdek, Daniya, AQSh, Ukraina va Estoniyada faoliyat yuritadi. Xususan, Estoniya Saratonni tadqiq qilish markazining olimlari hamkorligida kompaniya saratonga qarshi dori vositasini yaratish ustida ish olib bormoqda.